|  |
| --- |
| **OBRAZAC** **izvješća o provedenom savjetovanju s javnošću**   |
| **Naziv nacrta odluke ili drugog općeg akta o kojem je savjetovanje provedeno**  | **Nacrt prijedloga Odluke o izmjenama Odluke o pravilima, uvjetima i postupcima jednostavne nabave**  |
| **Nositelj izrade nacrta akta (gradsko upravno tijelo koje je provelo savjetovanje)**  | **Gradski ured za financije i javnu nabavu**  |
| **Vrijeme trajanja savjetovanja**  | **od 21. travnja 2023. do 20. svibnja 2023.**  |
| **Metoda savjetovanja**  | **Internetsko savjetovanje**  |

|  |  |  |  |  |
| --- | --- | --- | --- | --- |
| Red. br.  | Predstavnici javnosti (pojedinac, organizacija, institucija)  | Članak na koji se odnosi primjedba/ prijedlog  | Tekst primjedbe/ prijedloga  | Prihvaćanje/ neprihvaćanje primjedbe/ prijedloga sa obrazloženjem  |
| 1. | Građanin | Načelni komentar | Trenutno važeća Odluka ima dosta prostora za poboljšanja u smjeru transparentnosti koja su nužna obzirom na dosadašnju praksu provođenja jednostavne nabave, a osobito se to odnosi na postupke nabave koji se provode u okviru Gradskog ureda za mjesnu samoupravu. Uvidom u Registar ugovora može se uočiti kako određene vrste poslova procijenjene vrijednosti ispod 70.000 kuna (primjerice nadzor nad izvođenjem radova) iz godine u godinu redovito dobiva nekoliko istih tvrtki. To upućuje da se pozivi na dostavu ponuda šalju uvijek istim gospodarskim subjektima, odnosno da nedostaje kompetitivnost u procesu nabave, što je u suprotnosti s ciljem i načelima javne nabave. Nadalje, u postupcima koje provodi Gradski ured za mjesnu samoupravu uočena je i tendencija cjepkanja, što je u izravnoj suprotnosti sa zakonom.Zbog toga je nužno da se predloženim i eventualno dodatnim prijedlozima unaprijedi ova Odluka kako bi se u postupcima jednostavne nabave u većoj mjeri implementirala načela navedena u članku 2. Odluke. Također je potrebno unaprijediti portal e-jednostavna nabava na sljedeći načini:- omogućiti preuzimanje dokumentacije bez registracije - objavljivati na portalu zapisnike o pregledu i ocjeni ponuda- svu objavljenu dokumentaciju ostaviti trajno dostupnom. | Od 2023. godine Gradski ured za mjesnu samoupravu, civilnu zaštitu i sigurnost više ne šalje pozive za dostavu ponuda gospodarskim subjektima vezano uz usluge stručnog nadzora nad izvođenjem radova, već se navedeni postupci objavljuju na web stranicama Grada Zagreba.Također, što se tiče navedenog „cjepkanja nabave“ isto se nastoji izbjegavati i svesti na minimum, koliko dozvoljava specifičnost poslovanja što se prvenstveno odnosi na to da se provode planovi komunalnih aktivnosti svih 17 gradskih četvrti, koji se tijekom godine višestruko mijenjaju, stoga nije moguće sve unaprijed predvidjeti, provesti i objediniti.Za preuzimanje dokumentacije s portala e-jednostavna nabava potrebna je i nužna registracija zainteresiranih gospodarskih subjekata kako bi se, u slučaju izmjena u roku za dostavu ponude, svima koji su preuzeli dokumentaciju mogle poslati obavijesti o tome. Pristup dokumentaciji postupka moguć je na zahtjev putem elektroničke pošte svim subjektima koji su sudjelovali u postupku nabave, a drugim osobama sukladno odredbama Zakona o pravu na pristup informacijama. Sva dokumentacija čuva se u skladu s odredbama Zakona o javnoj nabavi. |
| 2. | Građanin | članak 7. i drugdje i Odluci | Vrijednosti internih pragova koji su definirani Odlukom promijeniti na način da su zaokružene na 1.000 eura. Predlaže se prag 20.000 kuna zamijeniti s 3.000 eura, a prag 70.000 kuna zamijeniti s 10.000 eura.Obrazloženje:Predlaže se zaokružiti vrijednosti internih pragova radi lakšeg praćenja. Predlaže se zaokruživanje na višu vrijednost zbog inflacije u prethodnom vremenskom razdoblju. | Ne prihvaća se. Prijedlogom Odluke o izmjenama Odluke o pravilima, uvjetima i postupcima jednostavne nabave namjera Grada Zagreba, kao javnog naručitelja, nije bila da se dodatno povećavaju pragovi do kojih je moguće prikupljati ponude, već njihovo usklađivanje s novom valutom sve sa svrhom kako bi se očuvala postojeća visoka razina nadmetanja. |
| 3. | Građanin | članak 7. stavak 1.  | Za jednostavnu nabavu procijenjene vrijednosti do 2.650,00 eura treba zatražiti najmanje dvije ponude.Obrazloženje:Potrebno je poboljšanje kako bi procedura bila u skladu s načelom tržišnog natjecanja. | Ne prihvaća se. Prema prijedlogu Odluke o izmjenama Odluke o pravilima, uvjetima i postupcima jednostavne nabave moguće je za jednostavnu nabavu procijenjene vrijednosti do 2.650,00 eura prikupiti i više od jedne ponude, odnosno moguće je postupak objaviti na web stranicama Grada Zagreba. Uzimajući u obzir visinu praga smatramo da su predložene odredbe sukladne načelu ekonomičnosti i učinkovitosti vođenja postupaka javne nabave, a propisivanjem obaveznog prikupljanja najmanje dviju ponuda dodatno bi usporilo provedbu istih. |
| 4. | Građanin | članak 7. stavak 2. | Za jednostavnu nabavu procijenjene vrijednosti između 2.650,00 i 9.290,00 eura treba uz slanje poziva na dostavu ponuda na tri gospodarska subjekta, propisati i obavezno objavljivanje na službenoj web stranici.Obrazloženje:Radi se o relativno visokom iznosu procijenjene vrijednosti i u praksi se ova kategorija jednostavne nabave provodi vrlo netransparentno. Nije jasno tko i po kojim kriterijima određuje kome će se slati pozivi na ponude što nije u skladu s načelom tržišnog natjecanja i transparentnosti te može izazvati sumnju u pogodovanje pojedinim gospodarskim subjektima i regularnost ovako definirane procedure. Gospodarski subjekti koji su možda u mogućnosti dati povoljniju ponudu posve su isključeni iz procedure. Objavom na web stranicama grada i ove kategorije postupaka javne nabave omogućila bi se veća konkurentnost i posljedično postizanje povoljnije cijene za grad. | Ne prihvaća se. Prema prijedlogu Odluke o izmjenama Odluke o pravilima, uvjetima i postupcima jednostavne nabave moguće je za postupke jednostavne nabave procijenjene vrijednosti između 2.650,00 i 9.290,00 eura objaviti poziv za dostavu ponuda na web stranicama Grada Zagreba. Prema evidenciji Naručitelja, Grad Zagreb je do sada u ovoj godini proveo 157 postupaka jednostavne nabave precijenjene vrijednosti između 2.650,00 i 9.290,00 eura, od kojih su 104 ili 66% bila objavljena na web stranici.Propisivanjem paralelne obveze prikupljanja ponuda i web objave gubi se smisao postojanja praga i produžuje trajanje samog postupka. |
| 5. | Građanin | Članak 7. stavci 3. i 6. | Predlaže se nabrojati u vidu natuknica opravdane okolnosti koje omogućuju izuzeće od primjene stavaka 2. i 5. ili na drugi način preformulirati spomenute odredbe.Obrazloženje:Dio teksta naveden u zagradi teško se čita i razumije. | Prihvaća se |
| 6. | Građanin | Članak 7. stavak 7. | Predlaže se definirati tko pregledava i odobrava obrazloženje opravdanih okolnosti za izuzeće od primjene od primjene stavaka 2. i 5. članka 7.Obrazloženje:Radi transparentnosti i regularnosti potrebno je propisati tko pregledava i odobrava obrazloženje. | Ne prihvaća se. Odlukom je već propisano da obrazloženje opravdanih okolnosti mora biti sadržano u samom zahtjevu za pokretanje postupka jednostavne nabave. Zahtjev pregledava i odobrava pročelnik nadležnog gradskog upravnog tijela. Dodatno je, za pokretanje postupka nabave iz članka 2. stavka 6. potrebna prethodna pisana suglasnost gradonačelnika. |
| 7. | Građanin | Članak 14. | Predlaže se objaviti podatke o odabranim ponuditeljima unutar svih kategorija nabave. Uz podatke o odabranim ponuditeljima potrebno je objaviti i zapisnik o pregledu i ocjeni ponuda iz kojih su vidljivi ostali ponuditelji i visine njihovih ponuda, na način kako se to provodi kod postupaka javne nabave temeljem zakona.**Obrazloženje:**Predlaže se radi povećanja transparentnosti i kompetitivnosti postupka.  | Ne prihvaća se. Odlukom je već propisano da se podaci o odabranom ponuditelju i ponudi objavljuju na web stranicama Grada Zagreba. Nadalje, Zakonom o javnoj nabavi propisano je da se u registru ugovora navode svi predmeti nabave čija je vrijednost jednaka ili veća od 2.650,00 eura. Pristup dokumentaciji postupka moguć je na zahtjev putem elektroničke pošte svim subjektima koji su sudjelovali u postupku nabave, a drugim osobama sukladno odredbama Zakona o pravu na pristup informacijama. Slijedom navedenog smatramo kako je osigurana visoka razina transparentnosti postupaka. |